Държавен вестник, бр. 29, 2021 г., стр. 49

БРОЙ  29	
Д Ъ Р Ж А В Е Н  В Е С Т Н И К 	
СТР.  49  
за максималната стойност по чл. 262, ал. 14 
от ЗЛПХМ.
(3) Поканата по ал. 2 съдържа:
1. адресатите на поканата;
2. лекарствени продукти по чл. 12в, обект 
на договарянето;
3. краен срок за подаване на предложенията;
4. място и начин за подаване на предложе­
нията и лице за контакт – служител на МЗ.
(4) В двуседмичен срок от публикуване 
на поканата по ал. 1 притежателят на разре­
шението за употреба на лекарствен продукт 
по чл. 12в/негов упълномощен представител 
представя в Министерството на здравеопаз­
ването предложение за стойността по чл. 262, 
ал. 14 от ЗЛПХМ.
(5) Към предложенията по ал. 4 притежате­
лите на разрешения за употреба на лекарстве­
ните продукти по ал. 1/техни упълномощени 
представители представят следните документи:
1. информация относно единния иденти­
фикационен код на дружеството или коопе­
рацията от търговския регистър, а за друже­
ствата, регистрирани в държава – членка на 
Европейския съюз, или в държава – страна 
по Споразумението за Европейското иконо­
мическо пространство – копие от документ 
за актуална регистрация по националното 
законодателство, издаден от компетентен 
орган на съответната държава, не по-късно 
от 6 месеца преди подаване на заявлението; 
информацията се предоставя за притежателя 
на разрешението за употреба, а ако предло­
жението се подава от упълномощен предста­
вител – и за упълномощения представител;
2. пълномощно за участие в договарянето, 
в т.ч. и за подаване на предложение за стой­
ността по чл. 262, ал. 14 от ЗЛПХМ – ако 
предложението се подава от упълномощен 
представител на притежателя на разрешението 
за употреба; когато пълномощното е издадено 
на чужд език, към него се прилага превод на 
български език, извършен от преводач, който 
има сключен договор с Министерството на 
външните работи за извършване на официал­
ни преводи; в пълномощното следва да бъдат 
посочени конкретните лекарствени продукти 
по чл. 12в с техните международни непатентни 
наименования и търговски наименования, за 
които представителят е упълномощен;
3. други относими документи.
(6) Предложенията се подават в Звеното 
за административно обслужване на Минис­
терството на здравеопазването в запечатан 
непрозрачен плик с ненарушена цялост, върху 
който се посочват подателят и адрес за ко­
респонденция.
Чл. 12д. (1) Разглеждането на предложенията 
и провеждането на договаряне по чл. 12г се 
извършва от комисия от експерти от Минис­
терството на здравеопазването, определена със 
заповед на министъра на здравеопазването.
(2) В състава на комисията задължително 
се включват правоспособен юрист, лекар/
магистър-фармацевт и икономист.
(3) Членовете на комисията са длъжни да 
пазят в тайна обстоятелствата, които са узнали 
във връзка със своята работа в комисията, за 
което подписват декларация.
(4) Комисията по ал. 1 извършва проверка 
на постъпилите предложения за съответстви­
ето им с изискванията на наредбата, като има 
право да поиска от участник в едноседмичен 
срок да отстрани установените нередовности и/
или да предостави допълнителна информация.
(5) Ако участник не отстрани нередовно­
стите и/или не предостави изисканата допъл­
нителна информация в определения срок, се 
счита, че за съответните лекарствени продукти 
не е договорена максимална стойност.
(6) След извършване на проверката по ал. 4 
комисията по ал. 1 пристъпва към провеждане 
на преговори с притежателите на разрешения 
за употреба/техни упълномощени предста­
вители по предварително определен график.
Чл. 12е. (1) След приключване на догова­
рянето по чл. 12г, ал. 1 комисията по чл. 12д, 
ал. 1 изготвя проекти на рамкови споразуме­
ния, които представя на притежателите на 
разрешенията за употреба/техни упълномо­
щени представители за подпис.
(2) Рамковите споразумения по ал. 1 за­
дължително съдържат:
1. договорената максимална стойност, до 
която съответният лекарствен продукт по 
чл. 12в може да се доставя на Министерство­
то на здравеопазването по реда на Закона за 
обществените поръчки;
2. условията и реда, по които се предоставя 
информация между страните;
3. прогнозните количества и броя на бол-
ните за всеки лекарствен продукт, за който е 
договорена максимална стойност.
(3) Рамковите споразумения по ал. 1 влизат 
в сила от датата на сключване на договорите 
за доставка на лекарствените продукти по 
ал. 1 и действат до края на изпълнение на 
договорите за доставка.
Чл. 12ж. За лекарствените продукти по 
чл. 262, ал. 12 от ЗЛПХМ максималната 
стойност по чл. 12в не може да бъде по-ви­
сока от стойността, определена в рамковото 
споразумение по чл. 262, ал. 12 от ЗЛПХМ.
Чл. 12з. Лекарствените продукти по чл. 12в, 
за които не е сключено рамково споразумение 
по чл. 262, ал. 14 от ЗЛПХМ, не се заплащат 
от Министерството на здравеопазването.“
§ 5. В чл. 30, ал. 1 думите „15 юли“ се 
заменят с „1 юли“.
Министър:
Костадин Ангелов
2106